ناتو-نون باش کاتیبی ینس استولتنبرگ دیرلی بیر متفیق اولان تورکیه-‌نین ترورلا موباریزه‌دکی رولونون اهمیت‌لی اولدوغونو بیلدیردی.
آغ ائوده امریکا پرزیدنتی دونالد ترامپلا گؤروش کئچیرن استولتنبرگ داها سونرا ژورنالیست‌لره وئردیگی آچیقلاماسیندا داعش-ین ترورچوباشی ابوبکر البغدای‌نین اؤلدورولمه‌سینه گؤره امریکانی تبریک ائده‌رک دئییب: "بو، اولوسلار آراسی ترورلا موباریزه‌ده چوخ اهمیت‌لی آددیم‌دیر".
سوریه-نین قوزیی ینده کی بحرانلا علاقه‌دار سیاسی حلین واجیب‌لیگینی دیله گتیرن استولتنبرگ بیلدیریب کی، تورکیه‌نین ان چوخ ترور هوجومونا معروض قالان و 3،6 میلیون سوریه-لی قاچقینا ائو صاحب‌لیگی ائدن متفیقیمیز اولدوغونو قبول ائتملیییک. دوزدور تورکیه-‌نین سوری-نین قوزیی ینده کی موجودلوغونا دایر موختلیف دوشونجه‌لر وار، اما همین زاماندا تورکیه قیمت‌لی بیر متفیق‌دیر و ترورلا موباریزه‌دکی رولو اهمیت داشیییر.
استولتنبرگ تورکیه ایله امریکا آراسیندا "پاتریوت" موشک لری ده داخیل اولماقلا مودافعه سیستم‌لری باره‌ده داوام ائدن دانیشیق‌لاری ممنونیتله قارشیلادیق‌لارینی دا دیله گتیریب.
